
1941 во 
7 ДОНЫС 15 ур. 


БЫД ЛУН ТЫРТНЫ 
ПРОИЗВОДСТВЕННОЙ НОРМАЯС! 


Выль паськыд перспекти- 
ваяс восьто миян социали- 
стической индустрия водз- 
ын 1941 вося народно-хо- 
зяйственнӧй план. 17—18 
прӧчент вылб содӧ кольӧм 
вося серти валовӧй про- 
мышленвой продукция лэдз- 
бм. Тайб значитӧ, мый 
страна должен получитны 
таво ёна унджык, кольбм 
вося дорысь— чугун, сталь, 
прокат, станокъяс, древе» 
сина, нефть, изшом да с. в. 


Став петкбдласъяс кузя, 
кыдзи количественнбя 
сідзи и качественноя, тайб 
кывкутана большевистской 
плансӧ выполнитӧм да пе- 
ревыполнитом— боевой мог, 
кодӧс сувтбд!с став стра- 
на, став народ водзын ХУШ 
Ставсоюзса партийной кон- 
ференция. 


Аслас решениеясын кон- 
ференция индіс туйяс та 
вылӧ, промышленность да 
транспорт уджысь тайб 
тырмытомторъяссб пырысь- 
пыр жӧ бырбдны потребуй- 
тӧмӧн. 

Татшӧм тырмытӧмторъяс- 
сьыс ӧтибӧн, кодкӧд пыр на 
миритчылісны ӧткымын 
предприятиеяс вылын, яв- 
ляйтчо рывокъясбя удж, 
пролукция неравномерндя 
лэдзӧм, штурмовщина. Тшб- 
кыда вовл! сідз, мый торъя 
предприятиеяс, бригадаяс, 
звенояс декадалон, тӧлысь- 
лӧн, кварталлӧн первой 
лунъясб уджалісны омӧля, 
эз выполняйтны суточнӧй 
планъяс, а бӧрас кыдзи 
шуласны, нажимайтлісны, 
Іңтурмуйтісны, старайтчис- 
ны наверстайтны. Татш- 
ӧм методъясӧн дн! уджав- 
ны оз позь, Миян социа- 
листическӧй производство 
требуйтӧ, медым быд 
предприятие, быд цех 
да бригада, был рабочӧй 
торйӧн стбча выполняйтіс- 
ны быд лунся планъяс. Сӧ- 
мын сійӧ предприятие лоб 
передовӧйдӧн, кбн! быд ра- 
бочӧй выполняйтд быд 


лунся план, сійб предпри“ 


ятие, коді уджало график 
серти. 

Тӧдчана успехъяс аслас 
уджын тавося первой квар- 
талын шедбд!с Дивтӧм лесо- 
участок (Зовсьбрт леспром- 
хоз). Сйб мунд медводзын 
став леспромхоз пасьта. 
Мыйын жӧ сылбн успехыс? 
А именно сыын, мый лесо- 
участокса рабочбйяс пов- 
сысь унджыкыс выполняй- 
тоны да перевыполняйтдӧ- 
ны лунся нормаяс. Пример 
тан! петкӧдлӧны комсомо- 
лецъяс. Вас. Минин, Алек- 
сандра Мингалева, Ек. Рас- 


тегаева да мукбдъяс лунся 
нормаяс выполняйтӧны 
130—150 пфӧчент вылӧ. 


Срокысь волзджык Минга: 
лева ёрт кыскис 1.000 ку- 
бометр древесина, Расте- 
гаева — 1.000 кубометр. Пер- 
вичной оргавизацияса сек- 
ретарь Михаил Москотиль- 
ников срокысь водз жӧ 
ректіс додь вылысь 2.400 
кубометр древесина. Тайб 

серти и тышкасьбвы вӧр 
вбсна несоюзнӧй томйд3З. 


ты леспромхозлысь успех- 


первичной оргавизацияас 
18 комсомолец. На пӧвсын 
абу ни ӧти морт, коді оз 
выполняйт лунся нормаяс. 
Комсомолецъяслон пример 


Быд рабочӧйӧн лунся 
нормаяс тыртӧмӧн жӧ по- 
зьб объясвитны и Шойна: 


сӧ, коді завоюйтіс Коми 
АССР-са Верховной Сӧвет- 
лысь Переходящӧй Крас- 
ной знамя. 

Быд лунся график соб- 
людайтом — производство- 
лӧн · непременной закон, 
Сйб означайто став произ- 
водственнӧй процесслысь 
вылын организованность. 
График серти должен 
уджавны быд завод, лесо- 
участок, артель,транспорт. 
Но сійо требуйтӧ, медым 
и рабочӧй выполняйтіс ас- 
сьыс  нормаяс. А миян 
предприятиеясын эмӧсь ва 
уна рабочбйяс, кодъяс 03 
выполняйтны. Комсомолецъ- 
яслон мог —– отсавны налы 
овлалейтны техникабн, 
котыртны стахановскӧй 
школаяс, висьтавлыны ас- 
ланыс опыт йылысь. 

Ком мехлесопунктса ком- 
сомолецъяс асланыс ини- 
циатива серти котыртісны 
трактористъясбс гӧтӧвитан 
курсъяс. Сэтчб волывлб 11 
том морт. Квалифициро- 
ванной трактористъяс ве- 
лӧдӧны малоопытнӧйясӧс. 
Ценной инициатива. А мый- 
ла эськӧн татшӧм инициа- 
тивасо не петкӧдлыны и 
мукӧд предприятиеясса 
комсомолецъяслы. Позьб, 
дерт! Котыртны разной 
школаяс, курсъяс произ- 
водство вылысь орӧдлыв- 


тбг велӧдӧм могысь. Ыдж- 


ыд  желаниебн кутасны 
волывлыны сэтчӧ томй03! 


Производственной комсо- 
мольскӧй оргавизацияяс 
должендсь решительнбя 
бергӧдчывы предприятие» 
лӧн интересъяславь. Комсо- 
молец-рабочбй кб 03 вы- 
полняйт ассьыс нормаяс, 
сій фактыс должен ВОЛ: 
нуйтны став организациябс. 
Лунся нормаяс обязан 
выполняйтны быд комсо: 
молец, быд рабочбй. Мод- 
ног лоны оз вермы. Мӧд- 
ног—значитдо, орӧдны пред- 
приятиелысь график. 


Лунся нормаяс выполняй- 
том должен топыда йит- 
съыны уджын культура 
вӧсна, экономия вӧсна 
тышкбд. Лоны ргсчетливдӧй- 
ӧн, бережливӧйӧн госу- 
дарственной кӧпейка д1нб, 
помнитӧмӧн, мый ставыс 
тайӧ миян, асланым. Этша 
лоны комсомолецлы стаха- 
новепон, стахановской 
уджлбн методъясб колб 
велодны став рабочӧйясӧс, 
котыртны массовой социа- 
листической ордйысьбм 
рабочӧйяс повсын. 


Татшӧм могъяс сулалӧны 
комсомолецъяс - производ- 
ственвикъяс водзын. 


СТАВ СТРАНАЯССА ПРОЛЕТАРИЙЯС, ОТУВТЧОЙ! 


ПЕЦ 


Сыктывкарса призывникъяслбн военн 
ЛЫН: Пединститутса студентъяс-пулеме 


противниклысь атака, 


тчикъяс отражайтбны 


Фото Пельмеговлбн. 


— —=————ы—=—— ача 


Японияса Иностранной 


Делбяс кузя Министр 


г. Иосуке Мацуокалбн телеграмма 
И. В. СТАЛИН ЁРТЛЫ 


Его превосходительство господин Сталинлы 


Москва, Кремль. 


Лэдзӧй меным передайт- 
ны Тіян Превосходитель: 
стволы менам джуджыд 
благодарностьлысь выраже- 
ние сердечвӧй приёмысь, 
кодӧс Ті сэтшӧм любезнӧя 
меным вӧчинныд. еж 

Талун кырымалӧм Пакт 
являйтчо, медводз, Тіян 
ыджыд  проницательность- 
лӧн результатбн да ме эс- 
ка, мый тайб Пактыс лоас 


Яповияса Иностранной 
г. Мосуке Мацуокалы И, 


Омск кар. 


миян кыкнан нацияяс вдох- 
новлениелӧон источникон 
внешней политика нубдӧм- 
ын, коді ӧнісянь кутас ха- 
рактеризуйтсьыны взаим- 
ной довериебн да дружба: 
ӧн. 

Ме желайта Тіян Превос- 
ходительстволы здоровье 
да шуд. 


Иосуке МАЦУОКА. 


Ярославль, 1941 вося апрель 13 
лун. 


делбяе кузя Министр 


В. Сталинлон телеграмма 


 Японияса Иностраннбй делӧяс кузя Министр 
господин ИОСУКЕ МАЦУОКАЛЫ 


Вывті признательной Ті- 
янлы Тіянӧн выразитӧм 
чувствоясысь да стремле- 


ниеысь водзо развивайтны 
костын от- 
ношениеяс взаимной дове- 
подув вы- 


миян странаяс 


рие да дружба 
лын. Уверен, мый СССР да 


Япония костын заключитом 
© 


Пакт бура послужитас та- 
йо великой исторической 
могыслы. 

Желайта Т1янлы, Госло- 
дін Министр, здоровье да 
успех. 

И. СТАЛИН. 
Москва. 


1941 вося апрель 15 лун. 


Быд гектар вылб—50 тонна удобрение 


Межадор сикта (Сыктыв | вӧчӧма. 


район) 
хоз большевистскоя встре- 
чайто локтан тувсов кӧдза. 
Колхозникъяс сувтӧдісвы 
таво ас водзаныс мог—ше- 
додны быд гектар вылысь 
20 центнер нянь, 

Он! колхозын унатор нин 


Машинаяс да ин- 


„Рытъя кыа“ кол-,вентарь ставсӧ ремонтируй- 


тома, заптома кӧйдыс. Му- 
яс вылӧ петкӧдӧма удобре- 
ние—быд гектар вылӧ 50 


тонна, ( 
Алекс. Морозов, 
Межадор НСШ -са велӧдчысь. 


ӧй игра. СНИМОК ВЫ- 


ГАЗЕТ ЛЭДЗОНЫ 
ВЛКСМ 
КОМИ ОБКОМ 


ДА 
СЫКТЫВКАРСА 


ГОРКОМ 


= . —— -— СЕРЕ 


Японияса Иностранной 
Делбяс кузя Министр г. 
Иосуке Мацуокалбн 
телеграмма 


СССР Совнаркомса 
Председатель да 
Иностраннӧй Делӧяс 
кузя Народнӧй Комиссар 
В. М. Молотов ёртлы 


Его. превосходительство 
господин Молотовлы 


Москва, Нремль. 


Талун кырымалбм пактӧн 
ми направит1м ассьыным 
нацияяс дружбалон выль 
туй вылӧ. Ме верита, мый 
тайӧ документыс послужи- 
тас миянлы маякӧн миян- 
лысь отношениеяс бурмб- 
дӧмын да ме ёна благода- 
рен Тян превосходитель- 
стволы кужӧмӧн участвуй- 
тӧмысь, кодӧс Ті примитін- 
ныд пакт ӧдйӧ заключитбм- 
ЫН. 

Разрешитой меным ёна 
искреннея благодаритны 
Тіявӧс любезнӧй приёмысь, 
кодбн удостоитіс менӧ Тіян 
правительство. Ме вуа ас- 
код сӧмын зэв приятвбй 
казьтылӧмъяс Тіян великӧй 
странаын временнб олӧм 
ЙйЫЛЫСЬ. 

Ме желайта Тіян превос- 
ходительстволы здоровье 


да шуд. 
ИОСУКЕ МАЦУОКА. 


Ярославль, апрель 13 лун, 1941 
во. | ЧТР аы 


СССР Совнаркоме 
Председатель да Иностранней 
Делбяс а Народной | 
Комиссар В. М, Молотов 
ёртлӧн телеграмма 


Японияса Иностраннбй 
Делояс кузя Министр 
г. Иосуке Мацуокалы 


Японияса Иностраннёй 
Делбяс кузя Министр 
господин Иосуке 
Мацуокалы 


Свердловск -кар. 


Сердечнб благодарита 
Тіянӧс, господин Министр, 
Тіянӧн выразитбм пӧсь чув- 
ствоясысь Сӧветскӧй Союз 
да Япония костын нейтра- 
литет йылысь пакт кырыма: 
лом случай кузя, кодӧс 
ӧдйӧ заключитӧм ме отно- 
сита Тіян активной да бла- 
готворной участиелы. 

Выражайта чорыд уверен- 
ность СЫЫН, МЫЙ тайб пакт= 
ыс лоб СССР да Япония 
костын выль, дружествен- 
ной отношениеяс развивай- 
тӧмын вехабн да кутас слу- 
житны мирлӧн интересъяс- 
лы. 
Ме желайта Тіянлы, гос: 
подин Министр, здоровье 
да Тіян деятельностьын ус: 
пехъяс. 


В. МОЛОТОВ: 
Москва, апрель 14 лун. 1941 во; 
18 пуд пбим 


Межадор НСШ-са велбд- 
чысьяс отсасьбны аславыс 
колхозлы тувсов кӧдза кеж- 
ло лӧсьӧдчӧмын. Велӧд:- 
чысьяс А.Никулин, М. Моро- 
зов да мукбдъяс „Красный 
партизан“ колхозлы чукӧр- 
тісны 18 пуд пбим. 


ета ПЕНИЕ 


КОМСОМОЛЕЦЪЯСЛОН. 
ГИМНАСТИЧЕСКОЙ ОРДИЫСЬОМЪЯС 


Е 


Быд комсомолец должен лоны 
ордйысьбмъясын участникӧн! 


Комсомольской гимнасти- | зацияса секретарь Шкрябин 


ческой ордйысьбмъяс ма- | ёрт). 


Ордйысьбмъясын 


тысмӧвы помлань. Апрель | участие вывті омбля при- 


20 лун-—ордйысьбмъяслбн | нимайтбны 
Быд комсо-|трестса Центральной 


медборъя лун. 


молец, быд комсомольской | тобазаса 
организация дзоньнас дол- | комсомолецъяс. 
тайӧ | са организацияын 


жен участвуйтны 
ордйысьбмъясас. 


Медббръя даннӧйяс сер- 
ти ордйысьбмъясын мед- 


водзын мунбны Кӧрткерӧс, | мольскӧй 


и „Комилес“ 


ла Аэропортса 
Аэропорт- 
(секре- 
тарьыс Новоявцев ёрт)—42 
комсомолец. 


мый комсо- 
руководительяс 


Кажитчд, 


Емдін да Ухта районъяс. | медводз асьныс долженӧсь 
Кбрткербс районын ордйы- | вӧліны мобилизуйтны став 
сьбмъясын участвуйтіс вий | комсомолецъясос гимнасти- 


212 морт, 
морт да 
морт. Бӧрӧ 


тывдінса, Сыктывса, 


Емдінын— 363 | кабн овладейтӧм вылӧ. Но 
Ухтаын— 173 | Шкрябин, 
кольны Сык- | мукӧдъяслӧн поведениеыс 
Ку- | вемтор 03 


Новоявцев да 


висьтаввы та 


ломд!нса да Сыктывкарса | йылысь. Найб упорндя оз 


комсомольской 
цияяс, Сыктывдінын, 
пример, 
участвуйтісны 

187 комсомолец. 
сьбмъяс кузя 

кольб и Печораса округ. 


Тревожной положениеыс 
Сыктывкарын. Сы вылӧ 
видзӧдтӧг, карын кӧть эм 
став условиеяс 
ӧмъяс успешнбя 
вылб, бур результатъяс 
абу на шедбдома. 3.000 
гӧгӧр комсомолецъяс пӧв- 


сысь участвуйтісны сӧмын |тыны ви ӧти лун! 


на 1 сюрс саяс комсомо- 
лец. Карса 
кутб 6-бд места. 


организа- | косйыны 
на- | сьыныс инициативасд, Нӧш- 
ордйысьбмъясын | та возмутительнойбн кажит- 
сбмын на|чӧ горсовет бердса орга- 

Ордӣйы- | низацияысь 
ёна бӧрӧ | Крупнов ёртлӧн поведение: 


организация | горкомлы, 


петкбдлыны ас- 


секретарь 


ыс. Сы вылб видзӧдтӧг, 
мый сійд ачыс физкуль- 
турнбй работник, ордйы- 
сьбмъясын эз на участвуйт. 
А сылӧн организацияса 21 


ера комсомолец пӧвсысь участ- 
НУОДОМ | вуйтены 6-бн. ^” 


Ордйысьбмъяс колб ну- 
ӧдны боевӧя, Оз позь вош- 
ВЛКСМ 


‘райкомъяслы, да медводз 
колб бырӧдны 
став тырмытомторъяс, 


кодъяс мешайтдвы ордӣы- 


Уна первичной организа` | с. ўмъяссод котыртбмын. А 
цияяс карын дзик На 93| наиб эмбсь, эмӧсь торйбн 


участвуйтны 
ясын. Городской связьлӧн 
контора бердын 47 комсо: 


ордйысьбмъ- | Сыктывкарын. 


Гимнастической —залъ. 


молец,”но тайб. лунӧдз ви ясб, комсомолецъяс! Тре- 


ӧти морт ордйысьбмъясын | яиру 


эз на участвуйт—(органи- 


йтой 
кулъяс! 


ассьыныд мус- 


ми ГИМНАСТ 


Кор нӧшта ме велӧдчи 
Аныбса НСШ-ын, радейта- 
на занятиебн менам вӧлі 
гимнастика. Сэні нин ме 
тшӧкыда вӧлі тренируйтча 
турник вылыв, брусья вы: 
лын. НСШ-ын вин ме сдай- 


ті БГТО комплекс вылӧ 
нормаяс. 
Гимнастика — спортлӧн 


вид, коді закаляйтб мортбс. 
Сб вырабатывайто быд 
мортын боецлы колана ка- 
чествояс—смеллун, бод- 
рость, выносливость да ве- 
ликолепной здоровье. Та 
вӧсна быд советской том 
морт, быд сбветской граж- 
данин должен занимайтчы- 
ны быдлунъя гимнастикабн. 
Фельдшерско - акушерской 
школаын велбдчигон, ме 
нӧшта вылӧ кыпӧді ассьым 
гимнастической мастерство, 
сдайті 11 ступеня ГТО зна- 
чок вылб нормаяс. Такбд 
ӧттшӧтш ме сдайті и 11 сту: 
пеня ВС вылб, ПВХО да 
ГСО значокъяс вылб нор- 
маяс, овладейт! пулемётбн 
да мотоциклбн. Тайӧ тӧвся 
сезонын миян школаса став 
комсомолецъяс сдайтісны 
лыжи кузя ГТО значок вы- 
лб нормаяс. Лыжной под- 
готовка кузя отличной ре- 
зультатъяс шедӧді и ме. 

“ КОМИ КОМСОМОЛЕЦ 

Комсомольской оргавиза- 


цияясын массовӧй гимна- 
стической ордйысьбмъяс 
нубдом йылысь ВЛКСМ 


ЦК-лӧн решение петбм 66. 
рын, ми ибшта ыджыд 
упорствобн босьтчим тайб 
делбас. Миян школаса 
став велодчысьяс занимайт- 
чбны гимнастикабн. 


ВЛКСМ комитет менб 
индіс группаса физоргбн. 
Тайӧ поручениесо ме лыд- 


дя ёна почетнойбн. Менам 
группаса став велӧдчысьяс 
активндя волывлбны. заня- 
тиеяс вылб, Ордйысьбмъ- 
ясын участвуйтісны вин 
10 команда. Найб ставныс 
пӧшти сдайтісны норма: 
тивъяс. Торйбн бура выс- 
тупайт1сны фельдшерскӧй 
отделение П-бд курсса ком- 


сомолецъяс, кодӧн весь- 
кӧдлӧны том  гимнастъяс 
Н. -Сухарев, И. Гладких 


ёртъяс. 


Таво ме кута призывайт- 
чыны РККА. радъясё. При: 


зыв кежло ме локта под- 
готовленвӧйӧн, натрениро- 
ваннойбн. Сьбкыд лоб лок- 
тан бойясын враглы, коді 
шедб миян мускулъяс уло. 


АНДРЕЙ МАКАРОВ, 
группаса физорг. 
Фельдшерско-акушерской 
школа. 


ав |. 


СНИМОК ВЫЛЫН: пӧрӧдчысь. 
стахановец Андрей Морозов. Лун. 
ся нормаяс пыр выполняйтб сод. 
тбдбн. (Обросово лесопункт). 


Москваын таджикской 
искусство декадалон 
воссьйм 
„Шуриши Восэ“ опералбн 
ыджыд успех 
Москва  терпиттог да 
ыджыд интересӧн виччы- 
сис таджикской искусство- 
лысь декада ‚ заводитчбм, 
коді воссис апрель 12 лу- 
но СССР-са Большой театр: 
лон филиалын. Зрительной 
зал вӧлі тырбма. Опера да 
балет кузя Таджикской го- 
сударственнӧй театр пет- 
кӧдліс опера „Шуриши Во- 
сэ“ („Восстание Восо“), 
кодлы музыкасд гижис 
Таджикской ССР-са искус- 
ство кузя заслуженной 
деятель С. А. Баласанян, а 
либретто —том поэт-орде- 
нойосецъяс М. Турсун-Зода 

да А. Дехоти. 


Музыкальной представление 


„Лолалбн“ ыджыд успех 
Спектакль вылын присут- 
ствуйтісны И. В. Сталин, 
В. М. Молотов, А. И. Ми- 

коян ёртъяс 

Апрель 13 лунб, рытнас, 
СССР-са Большой театрлӧн 
филиалын вӧлі таджикской 
искусство лекадалбн мӧд 
спектакль. Опера да балет 
кузя Таджикской государ- 
ственной театр петкӧдліс 
музыкальной представлевие 
„Лола“ („Тюльпан“). Тайб 
яркой жизнерадостной спек- 


такльлон  источникон ЯВ- 
ляйтчб тувсов народнӧй 
праздник, коді важбнсянь 


нубдсьб Таджикистанын кб- 
дза помасьдм бӧрын, кор 
предгорьеясса полянаяс вы- 


лын дДзоридзалбоны тюль- 
панъяс. 

Тайб спектакльыс сетӧ 
МОСКВИЧЬЯСЛЫ позянлун 


тӧдмасьны таджикской му- 
зыкальнӧй да тавцевальной 
фольклорлӧн зэв интерес: 
нӧй образецъясбн. Народ: 
ной мелодияяслӧн озырлун 
разной танецъяскӧд соче- 
таниеын определите успех 
музыкальной произведение- 
лысь, коді воссоздайто ра- 
достнӧй колхознӧй празд- 
ник. „Лола“ спектакль вы- 
лын присутствуйтісны И. В. 
Сталин, В. М. Молотов, 
А. И. Микоян ёртъяс. 


КОМСОМОЛЬСКОЙ ОЛОМ 


Выль организация 


Миян Паль МТС бердса 
комсомольской организация 
том на, котыртчис сбмын 
на воджын сайын. Тайб 
каднас комсомол радъясб 
примитім 6 мортӧс. Ош 
миян  организацияын 15 
комсомолец. Собраниеяс 
миян быд тблысьын овлӧ- 
вы кыкысь-куимысь. Сёр- 
нитанторъясын овлбны 
векджык производственной 
вопросъяс: тракторной парк 
ремонтируйтбм, социали- 
стической ордйысьӧм да 
мукӧдтор йылысь. 

Таво тӧв ми ёна ветлім 
лыжияс вылын, кроссын 
участвуйтім ставон да 
районын · босьтім первой 
места. 

Оборонаёй уджын сідзжӧ 
эмӧсь тӧдчана успехъяс. 
13 комсомолец слайтісны 
ВС значок вылб нормаяс, 
11 морт ПВХО “вылӧ да 
витӧн ГСО вылб. Пыдіа 
изучитім ХУШ ‚партконфе- 
ренциялысь материалъяс 
да решевиеяс. 

Паль МТС нивӧмӧн оз 
торъяв мукбдъясысь. Име- 
итчо 22 трактор, З ком- 
байн да мукӧд сельскохо- 
зяйственной машинаяс. Оти 
кывйбн кӧ, эм став позян- 
лунъяс тыртны тракторной 


уджъяс кузя сезонной 
план. Но воддза воясб 
план некор эз тыртсьыв. 


Колян во, например, 5.550 
гектар пыдди гӧрисны сӧ- 
мын 4.636-ӧс—79 прӧчент. 
Тайӧ объясняйтсьб сійбв, 
мый МТС-са коллективлбн 
тодчана юкбн. пӧвсын эз 
вов налы поручитӧм удж 
вӧсва кывкутӧм, дисципли 
на вӧлі расшатайтчбӧма, 
тракторъяслы ремонт лёка 
нубдомла на пиысь унджы- 
кыс пыр сулалісны ремонт- 
ын (8 трактор лои выльысь 
ремонтируйтны тувсов 
кӧдза разгар дырйи). Трак- 
тористъяс тырмытӧм да 
освещение абутӧм зӧсна 
тракторъяс уджалісны дӧти 
сменадбн. Трактористъяс 
повсын эз вбв пуктӧма 
колана партийно-массовой 


да воспитательной удж, 
тырмытӧма вӧлі котыртӧма 
социалистической ордйысь- 
ӧм да стахановской дви- 
жение. Кбть МТС и ордйы- 
сис Кбрткербсса МТС-кбд, 
но бӧръяыс эз сет асьсӧ 
панйывы да петіс победи: 
тельбн. 

Таво тракторъяс да ма- 
шинаяс ремонтируйтбм ку- 
зя положение ёна бурмис— 
ремонт важӧн нин помалӧ- 
ма. Заптӧма тырмымбн го- 


рючбй, укомплектуйтёма 
кадръяс. Ставыс лоб 50 
тракторист. 

Трактористъяс дӧнвісянь 


нин босьталдны ас выла: 
ныс кӧсйысьӧмъяс. Налӧн 
эм ыджыд . стремление 
Кӧрткерӧскӧд ордйысьӧм- 
ын петны победительбн. 
Николай Васильевич 
Размысловлӧн бригада, ко- 
ді колян вося сезонб план 
тыртіс 102 прӧчент вылод, 
5 трактор пыдди ремовти- · 
руйтіс 8-ӧс, таво кӧсйысис 
горны 1.090 гектар, либӧ 
план дівӧ 120 прбчент. 


Михаил Евдокимович 
Размыслов, коді колян во 
гӧрис 253 гектар (план ді- 
но 158 прӧчент), таво кӧс- 
йысис гӧрны 400 гектар да 
эковомитны горючӧйлысь 
10 прӧчентсо. 

Комсомолец 
Болотов, коді 
призывайтчыны Красной 
Армияб, сентябрь 15 лу- 
нбдз кӧсйысис гӧрны 700 
гектар. 

МТС-са 


Василий 
таво кутас 


дирекциялон, 
партийной да комсомоль- 
ской организацияяслӧн 
мог —не повторитны колян 
вося ӧшибкаяс, котыртны 
планъяс. тыртӧмын насто- 
ящӧй руководство. Колӧ 
нӧшта паськӧдны тракто- 
ристъяс пӧвсын социали- 
стическӧй ордйысьдм, эко- 
номия вӧсва тыш, стаха: 
новскӧй движение, технӣ- 
ка велӧдӧм. · 

И. Ф. СИДОРОВ, 


Паль МТС бердса комсомольской 
организация ысь секретарь. . 


Ыджыдджык внимание промышленностьлбн 
нуждаяслань 


Март 30 лунӧ Кулӧмдін 
райцентрын * муніс комсо: 
мольскӧй активлӧн собра: 
ние, кӧні обсуждайтсис 
ВКП(б) ХҮШ Ставсоюзса 
конференциялбн итогъяс. 
ВКП(б) ХУШ Ставсоюзса 
конференциялбн решениеяс 
йылысь докладбн выступи- 
тіс ВКП(б) райкомса секре: 
тарь Михайлов ёрт. 

Докладчик да прениеяс- 
ын выступайтысьяс пасйис-. 
ны, мый Кулӧмдін райовса 
комсомольской организа- 
ция дзовьнас ӧнӧдз на выв- 
ті тырмытӧма занимайтчис 
промышленность да тран: 
спорт вопоосъясбн. 

Вӧрлэдзан уджъяс вылын 
ставыс уджалб 312 комсо- 
молец. Но оз на став ком- 
сомолецъяс быд лун тыр- 
тавны нормаяс. Эмӧсь пред- 
приятиеяс, кодъяс 03 вы- 
полняйтны производствен- 
нӧй графикъяс. Сідз, Ку- 
лӧмдінса кустпром артель 
ассьыс программасо 1940 
воын выполнитіс сӧмын 54 
прӧчевт вылӧ. А тайб ар- 
тельнас веськӧдлӧ комсо- 


(ТАСС). молец Михайловский ёрт. 


Эмбсь места фактъяслбн, 
кор комсомолецъяс асьныс 
нарушайтбны · трудовой да 
производственной дисцип: 
лина, 
Откымын комсомолецъяс 
оз петкӧдлыны ассьыныс 
авангарднӧй рольсӧ и кол- 
хозной производство вылын, 
Комсомолец Липин ёрт 
уджалӧ „Буденновец“ кол- 
хозса председательбн. Сы 
пыдди, медым мобилизуйт- 
ны став  колхозникъясдс 
сельскохозяйственной уджъ 
яс образцовбя нубдом вы- 
ло, Чо зільӧ мездысьны 
тайб почетной удж выв- 
сьыс. Пожбг, да Устьнем 
МТС-яс кольбм воын э3 вы- 
полнитны тракторной уджъ- 
яс кузя планъяс. 
Собрание вылын ставыс 
сёрнитісны 12% морт. Найб 
индалісны и уна мукӧд 
тырмытӧмторъяс вылӧ. Ком- 
сомольской актив аслас ре- 
шениеын шуис бырӧдвы 
став тайд тырмытӧмторъ- 
яссб да боевбя босьтчыны 
ВКП(б) ХУШ конференция- 
лысь решениеяс олбмб пбр- 
тӧмӧ. Вас. ПАШНИН. 


ГА 


Обсуждайтам статья „Радейтны колхознбй труд" 


Колхозлбн гордость 


„Радейтны колхозной 
труд“ Н. Поповлӧн статья 
кыпӧдіс зэв важнӧй воп- 


рос. Радейтны колхозной 
труд, став вынъясӧн 
да  страстностьбн сетны 


медся ыджыд отсӧг рӧднӧй 
колхозъяс ёнмӧдӧм вылӧ— 
со мог, коді сулалб сиктса 
комсомолецъяс водзын. 
Тайӧ статьяас ме кӧсъя 
некымын кыв висьтавны 
томйӧз йылысь, кодъяс 
збыльысь являйтчоны кол- 
хозлбн гордостьбн 


Кулӧмдін районса „1 Мая“ 
колхозын ставыс 12 комсо- 
молец. Колхозса комсомо- 
лецъяс ставныс ыджыд эн: 
тузиазмбн уджалӧны кол: 
хознӧй производство вы- 
лын. Первичнӧй организа- 
цияса секретарь Иван Нес- 
теров коймӧд во нин уджа- 
лб бригадирӧн. Кольӧм во- 
ын сылӧн бригада босьтіс 
урожай быд гектар вы: 
лысь шбркодя 14—15 цент- 
нерӧн, а ӧткымын учас- 
токъясысь 18—20 центне- 
рӧн, а картофель —130—150 
центнерон. Ена старайтчб- 
мон уджалӧ „ комсомолец- 
бригадир. Сы вылысь при: 
мер босьтбны и мукбд кол- 
хозникъяс. Сылбн бригадаса 
быд колхозник во гӧгӧр 
босьтіс эз этшаджык 200 
трудоденьысь. 

Ыджыд авторитетӧн кол: 
хозын пользуйтчӧ и ком- 
сомолец Арсентий Погуля- 


ев. Сб конюх. Сылӧн 
вӧвъяс—пыр отличной сос- 
тояниеын, упитаннбйось, 


здоровӧйӧсь. Стахановскӧя 
уджалӧвы колхозын и ком- 
сомолецъяс Василий Ива- 
шев да Алексей Мартюшев, 
Домна Нестерова да му- 
кӧдъяс. 

Неважбн Красной Армия- 
ысь воис отпусквик-крас- 
воармеец Егор Нестеров. 
Сйб грамотной, культур: 
нӧй комсомолец, Вобм бӧ- 


Отсасьбны 

Горьковской НСШ-са 
{Сыктыв район) велӧдчысьяс 
Саня Беляева, Нюра Пле- 
шева да Ваня Беляев регу- 
лярнбя отсасьбны асланыс 


 аесыряшс азу дь АГЫЗ СЧИТЕРТРАЛЬЫ ЧАРАГА СПУ ССРО ЛАСЬ ТАМУ ТЕЧЬ ВЕР ЗЕЕ РГТ ВЕДЫ АЗЫ. РА 


ВОРОШИЛОВ НИМА ОТРЯДЫН 


| Кулӧмдін район. 


рын Нестеров некытчб эз 
мува. Колхозникъяс сійӧс 
выдвинитісвы клубса заве- 
дующӧйӧн. Став сьблӧм- 
сяньыс уджалб Нестеров 
ёрт тайб удж вылас. Сиктса 
клуб пӧрис культурно-мас- 
совой уджлӧн  центрб. 
Мыйыс сӧмын сэн! абу? 
Плакатъяс, книгаяс, шаш- 
ки, домино. Ӧні лӧсьӧдӧма 
лои радио. Радейтӧны ӧні 
колхозникъяс тай клубсб. 

Он! комсомолецъяс лӧ- 
сьбдчоны тувсов кӧдза 
кежлӧ. Водзын мунб ком- 
сомолец Нестеров ёртлӧн 
бригада. Кӧйдыс сортируй- 
тӧма, инвентарь ремовти- 
руйтбма, петкӧдӧма 2.315 
додь ‘ куйӧд. Бригадаын 
чукӧртӧма 1.000 килограмм 
пӧим, кыскӧма · уна торф. 
Комсомолецъяс вевъялісны 
весиг кыскавны парникъяс 
стрӧитӧм вылӧ вӧр. 

Ёна радейтӧны комсомо- 
лецъяс ассьыныс колхоз, 
Быд хозяйственной вопрос, 
найд обсуждайтӧвы асла- 
ныс собраниеяс 
Таво колхоз кутас стрбит- 
ны 80 вӧв вылб конюшня, 
30 мӧс вылб скӧтнӧй двор, 
навозохранилище, курят- 
ник да овчарник. Медся 
ыджыд участие тайб стро- 
ительство вылас сідзжӧ ку- 
тасны принимайтны комсо- 
молецъяс, 

Комсомолецъяс пӧвсысь 
унадн уджалбны и вӧрын. 
Со найб: Гр. Мартюшев, 
Ал. Мартюшев, И. Несте- 
ров, М. Мартюшев. Найб 
асьнысб сідзжӧ петкӧдлӧны 
дело вылыв. Трудгужпо- 
винвость кузя план кол- 
хозбн важӧн нин выполни- 
тӧма: Р 

„1 Мая“ колхозса комсо- 
молецъяс да томйбз—кол- 
хозлӧн гордость. Радейтӧ- 
ны найб ассьыныс родной 


колхозсд. 
В. ЕФИМОВИЧ. 


колхозлы + 
колхозын, Выходной лунъ- 
ясб найб чукӧртӧны пӧим, 
кыскалӧны муяс вылб торф 
да куйдд. 

А. БЕЛЯЕВ. 


ВОЕННО-ФИЗКУЛЬТУРНОЙ УДЖ 


„Отряд уджлысь план со-!вося внутришкольной во- 


ставитігӧн, ме торъя вни- 
мание уделит! военно-физ- 
культурной, ла трудовӧй 


уджлы. Ме решит! звене“ 


лӧн быд сбор вылын нудд- 
ны строевӧй подготовка да 
зарядка. Сы вылӧ ми тор- 
йӧдлім 10—15 минут. Оні 
быд пионер кужӧ ӧдӣӧ по- 
<троитчывы, выполняйтны 
команда четкбя да пра- 
вильнбя. Отрядса сбвет вы- 
лын. ми составитім вылб 
чеччалом кузя командаяс. 
Он! быд сбор вылын  пио: 
неръяс чеччалоны вылб, 
ассьыныс результатъяс пыр 
бурмбдбмбн. 

Классын миян вол! ко- 
тыртӧма оборонной уголок, 
кытчӧ, звенолон быд сбор 
борын, гижсьбны отрядса 
дз звеноса чемпионъяслысь 
фамилиеяс. Вылб бура чеч- 
чалбны Лена, Поливанная, 


Оля Бартоломей,, Женя 
Чарлея, Гаррик конов, 
Валя Бартоломей, Миян 


физкультурной команда та- 
% 


енно-физкультурной орд- 
йысьбмъясын босьтіс пер- 
вой места. 


Ми, правда эг на ставбн, 
изучитім Морзе азбука. 
Сійӧс ми разучивайтім 
звеньевӧй сборъяс вылын. 
Первой тӧдмасим став бук- 
ваясӧн (ме водзвыв гижалі 
Морзе азбука ыджыд бу- 
мага лист вылын). Сэсся 
ме передавайтлі пионеръ- 
яслы флажокъясӧн (флаж- 
кограмма) кутшӧмкӧ мно- 
госложной кывъяс. Сійӧ 
кывъяслӧн букваясысь че- 
лядь асьныс составляйтіс- 
ны  односложной кывъяс, 
бумага лист вылын сійӧс 
гижалӧмӧв. 


Тадзикӧн, Морзе азбука 
разучивайтӧмӧн, ми нубд!м 
игра „Код! ӧдйӧджык“*. (і- 
йӧ жӧ букваясысь кывъяс 
придумывайтомдӧн, пионеръ- 
яс ӧдӣӧ запоминайтісны аз- 


Сыктывкарса витӧд номера детскӧй яслиын. СНИМОК ВЫЛЫН: 
вылыв. | яслиса работницаяс Феня Канева да Анюта Макарова асланыс вос- 
питанникъяскӧд Надя Шаманскаякбд да Юрик Вышегородцевкӧл. 


ПЕРЕХОДЯЩОЙ ЗНАМЯ 


Мӧдӧд классын велӧдчан 
волбн первой воджынйын 
дисциплина эз вов ошйыся- 
на, куим велодчысь имеи- 
тісны „плохо“ отметкаяс. 


Февраль тблысьын тайб 
классын котыртчис пионер- 
ской отряд. Мыйдта рад- 
луныс вбл!, кор челядьлы 
сьылі вылас ӧшӧдісны горд 
пионерскӧй галстукъяс! 


Медым не опозоритны 
пиоверлысь званиесд, велӧд- 
чысьяс кутісвы тышкась- 
ны успеваемость кыпбдом 
да дисциплина бурмбдбм 
вбсна. И налбн уджыс эз 
вош весьшӧрӧ. Коймӧд 
четвертьын отрядын эз вӧв 
нибти неуспевающбй, Вла- 
дик Андронников кындзи. 
Владик роч, таво на воис 
миян сикто да сылы сьб- 


кыда сетчб коми кыв. Но | ходящбй пионерскӧй крас- 
пионеръяс шуисны, мый и| нбй знамя. 


Владиклӧн оз ло омӧль 
отметка. Витя Вологжа- 
нинов кӧсйысис сылы от- 


Оконов, Боря Маключенко 
да Валя Бартоломей. 
Сборъяс вылын ми вор- 
сам разведчикъясысь. Сійд 
медся радейтана игра миян 
пионеръяслон. Медым лоны 
бур разведчикӧн, колб ло- 
ны ловкӧйӧн, смелӧйӧн, 
имеитны бур зревие, слух. 
Став тайб играясыс, кодъ- 
ясысь ми ворсам (, Часовӧй 
войын“, „Видзӧд · внима- 
тельнӧя“, „Слухачи“), при: 
вивайтоны челядьлы раз: 
ведчиклы колана навыкъяс. 
Тувсов каникулъяс дыр: 
йи миян вол! лыжной по- 
ход. Поход водзвылын, 
март 26 лунб, ставӧн чу- 
кӧртчим школаб. 10-ӧд 
класса велӧдчысь Паша 
Юдичев (походын менам 
отсасьысь) висьталіс поход- 
лӧн маршрут да порядок 
йылысь. Аскинас 10 час 
кежлӧ ставбн локтім шко- 
лаб лыжной костюмъясӧн, 
лыжиясон, рюкзакъясбн, 
кон! вӧлі лун кежлӧ про: 
визия, кружка, майтӧг да 
полотенце. Школаын по- 


ходса быд участниклы се-. 


бука. Зэв бура передайтоӧ | тім пу винтовкаяс. Аскӧд- 


флажкограммаяс 


Гаррик! вым тшӧтш босьтім знамя, 


, № 

савны, Од Владик Витя 
звеноын. 

Отрядын джынйыс велбд- 
чӧны сбмын „отлично“ да 
„хорошо“ вылб. Со найб 


велодчысьясыс: Веня Шах- 


таров, Толя Юдин, Витя 
Вологжанинов, Валя На- 
палкова, Вася Кузнецов, 


Дуня Мартюшева да му- 
КОДЪЯС. 

Асланыс сбор вылын шу- 
исны чукӧстны социалисти- 
ческой ордйысьбм вылӧ 
коймбд классӧс да велӧд- 
чан во помавны „отлично“ 
да „хорошо“ отметкаясӧнв. 
Коймбд четвертьын 71 прб- 
чевтыс вол! „отлично“ да 
„хорошо“ отметкаяс. 

Школьной пионерской 
актив вылын том ленинецъ- 
яслы—мӧдӧд класса пио- 
неръяслы вручитісны пере: 


# 


И. И. ПИМЕНОВ, 
учитель, 
Мылд!н сикт, средней школа. 


Исаков, Курманов ёртъяс 
петкӧдлӧны асланыс образ- 
цовӧй велодчбмон ставлы 
пример. *^ 

Коляс неыджыд кад и, 


Новостройкаясса 
томидбз 


Овладевайтбны 
специальностьясён 


Машинист, кондуктор, 
железнодорожник — тайб 
кывъясыс' дзик на неважбин 
эз вӧввы тӧдсаӧсь миян 
томйӧзлы. ак 

Сталинской пятилеткаяс 
вояс чбж тбдтома вежсис 
миян республика. Уна на- 
циональной кадръяс миян 
томйдбз пӧвсын. Абу сэтшӧм 
специальность, кодӧс 03 
тӧд дв! миян томйдз. 


Ме велӧдча машинистъ- 
яслы помощнвикъясӧс гӧтӧ- 
витан курсъяс вылын. Ми- 
ян пӧвсын ува сиктса том- 
йӧз, кодъяс дн! на локтіс- 
ны колхозной производ- 
ство вылысь. Со найб йӧз- 
ыс—Д. Малафиев, Вяче- 
слав Исаков, Семен Курма- 
нов да мукбдъяс. 

Курсантъяс -Малафиев, 


ми петам квалифицирован- 
ной железнодорожникъяс- 
Он. 


И. Поповцев. 
Железнодорожной район. 


———_— 


Нюр лоб 
косьтдма! 


Пезмӧг сиктса (Кӧртке- . 
рӧс район) колхозникъяс 
таво кутасны нубдны ыдж- 
ыд удж нюръяс косьтбм 
кузя. Уджӧ найд кутчысис- 
ны нин. Заводитісны лӧсьбд- 
ны траншеяяс вылӧ места 
да с. в. 

Колхозникъяслы отсӧг 
вылӧ медводз петісны пио- 
неръяс да велӧдчысьяс. . 
Выходной лунб, апрель 13 
лунӧ, Пезмбг НСШ-са 95 
пионер да велбдчысь лок- 
т1сны улжалан местадб да 
весалісвы 1.000 саяс кубо- 
метр лым. Колхозникъяс ‘ 
колисны вывт! доволенӧсь 
челядьлбн ивициативабн. 


Размыслова, 
ВЛКСМ Кӧрткерӧс райкомса сек- 
ретарь. 


ЕЕЕ ЕЕЕ 


горн да мӧдӧдчим туйд. 
Мунім первой ми 6—7 ки- 
лометр тракт кузя. Водзвыв 
ми ыстім разведчикъясбс, 
кодъяслӧн могбн вӧлі воны 
индӧм местадӧдз, кежны 
вӧрлавь 1,5 километр вылӧ 
да корсьны лагерьлы мес- 
та, Став отряд муніс раз- 
ведчикъяслон коктуй серти. 
Лагерьлы места ббрйисны 
удачнӧйӧс—вӧлі кос вӧр 
да вывті мича места. 

Кор ставныс локтісны, 
заводитчис живой удж: ко- 
ді кераліс пес костёр вылб, 
коді керал!с, веткаяс пук- 
сян места лобсьбдом вылд, 
коді гӧтӧвитіс костёрлы 
места. Регыд вӧлі ставыс 
готов. Костя Киселев ӧз- 
тіс костёр, Костёр гӧгӧр 
расположитчим ми да зав- 
тракайтыштім. Шойччыш- 
тӧм да сёйыштӧм ббрын ми 
нубд!м военной игра. 

Пионеръяслысь группа 
вол! ыстбма засадаб. Найб 
долженось. вол! маскируйт- 
чыны, штабсянь 200—250 
метр сайд мунбмбн. 20 ми- 
нут мысти вӧлі ыстӧма раз- 
ведчикдс. Сійо должен вӧлі 
аддзыны противвикӧн ко- 


льӧм коктуй. Кор развед: 
чик воис ббр да доложитіс, 
мый коктуй аддзӧма, го- 
ловнбй отряд вол! нагото- 
ве да минут 20 мысти му- 
ніс корсьысьбмъяс вылд. 
Дело дінӧ внимательной, 
серьёзной отношение отса- 
ліс головной отрядлы матб 
матыстчыны противник 
дівб, Противникӧс вич- 
чысьтог вол! босьтбма пле- 
нд. Отряд пленнӧйясӧс 
вайӧдіс штабӧ, Та вылын 
игра помасис. ) 

Став кӧлуйяс чукӧртӧм 
да еӧвтӧм бӧрын, ми мб- 
дӧдчим бӧр туйб. Туй ку- 
зя ме висьталі челядьлы 
„Миллионы глаз“ висьЬт. 
Школаб воим 7 час рытын, 


Тайб походӧн челядь 
КОЛИНЫ ЗЭВ довольнӧйдӧсь 
да корисны нӧшта нуӧдны 
татшӧм поход, 


| ВАЛЯ ПАРИЧЕНКО, 
б „А“ класса отрядын вожатдй. 


Рабочӧй посёлок, Ухта, 

Миян календарь 


В. В. МАЯКОВСКИЙ 


(Апрель 14 лунб тыри 11 во В. В. Маяковский 
кулан лунсянь) 


Владимир Владимирович | дайтӧм, сылысь тышсӧ да 


Маяковский — великой, та: 
лантливейшой советской 
поэт. Сылбн произведение- 
яс, кодъясӧс гижӧма Ок- 
тябрьской социалистиче- 
ской революциябдз, йидж- 
тома капиталистической 
отрой дінӧ да мортӧс нар- 
титӧм днб лбглунбн. „Вой- 
на и мир“ поэмаын Мая- 
ковский негодуйтб 1914— 
1918 воясся кровавбй им- 
периалистической бойнялы 
паныд. Интернационализм- 
лон идеябн, пролетариат- 
лӧн победаб эскӧмӧн йидж- 
тома „Мистерия Буфф“ да 
„150.000.000° — произведе- 
ниеяс, кодъясӧдс гижӧма 
Октябрьской революция бӧ- 
рын. Кывбуръяс—агиткаяс- 
ын Маяковский едкӧя ра- 
зоблачайтліс революцияса 
врагъясӧс да агитируйтіс 
большевикъяс ·-партиялӧн 
лозувгъяс вӧсна. „Влади- 
мир Ильич Ленин” поэма- 
ын сійӧ изобразитіс боль- 
шевикъяслысь партия соз- 


революцияса вождьлысь 
облик. „Хорошо“ поэма 
воспевайтб революциялысь 
да социалистической строи- 
тельстволысь великӧй подъ- 
ём; сыын став резкостьбн 
обрисуйтома пролетариат- 
лысь врагъясӧс да яркӧя 
петкӧдлӧма победившой 
класслысь — пролетариат- 
лысь чувствояс. Маяков- 
ский создайт!с выль кыв- 
бур, пыртіс поэзияб поли- 
тическбй, разговорной, ми- 
тинговӧй речь. Советской 
литература вылб сылӧн 
влияние зэв ыджыд. `· Мая- 
ковский „вол! и коляе ми- 
ян советской эпохаса мед- 
бур, талантливейшӧй поэт- 
ӧн“ (Сталин). Маяковский- 
лӧн литературной наслед- 
ство, кыдзи сӧветскӧй 


эпохалы исключительнӧй 
тӧдчанлун имеитысь, СССР- 
са Совваркомӧн признайтд- 
ма государственной дос- 


тояниедн. 


у 


Регыд проверочной испытаниеяс 


НЛАНЯ БУРИЛОВА 


Челядь, т1янлы ставныд- 
лы тӧдса, мый велӧдчан 
во регыд помасяс, матыст- 
чб кывкутана кад — прове: 
рочібй испытаниеяс. Сб 
велбдчысьяс, кодъяс ве- 
лӧдчан во заводитчӧмсянь 
занимайтчисвы системати . 
ческӧя, испытаниеяс сда- 
вайтны кутасны кокнида. 
Кутшӧм жӧ делбыс мӧдӧд 
средней школаса 7 „А“ 
классын? 
` Классын ставыс 39 Мрт. 
Кажитчб, мый классын не 
должен лоны сэтшӧм ве- 
лӧдчысь, коді эськӧ эз ус- 
певайт, но збыль вылас 
сэтшӧм велӧдчысьясыс 
эмӧсь. Коймӧд четвертьын 
класслӧн успеваемость 
составитіс 66,6 прбчент. 

Еничев, Семенник, Руда- 
кова да Торлопов имейтб- 
ны 3—4 „плохо“ отметка- 
ясӧн. Найӧ оз выполняйт- 
ны гортса заданиеяс, омд- 
ля ведитӧны асьнысб урокъ- 
яс вылын, учительяслысь 
объяснениеяс оз кывзыны. 

Тайб велбдчысьясыс да 
пиоверъясыс оз тышкасьны 
класс честь вӧсна, асланыс 
омбль отметкаясбн чинтдны 
класслысь успеваемость. 

Оз позь шувы, мый тайб 
классысь став велёдчысь- 
ыс велӧдчӧны омӧля. 
Класснӧй организатор, 
первой звеноса 


совестнбя готовитчб быд 
урок кежлӧ, внимательндя 
кывзб учительяслысь объ- 
яснениеяс, правильнбя ко- 
тыртб ассьыс режим. Асыв- 
нас сійд чеччӧ 6 часын, 
Коляс кб кал, свежбй па- 
меть вылб сій нӧшта ӧт- 
чыд повторяйто урокъяс 
да 7 час 15 минутын мунб 
школад. 

Школаысь локтӧ 3 час- 
ын, сы вӧсна мый урокъяс 
бӧрын Зина Пантелеевакӧд 


да класса мукӧд акти- 
вистъяскӧд вӧчӧны итог 
лунся уджлы, сёрнитӧны 


дисциплина нарушитысьяс- 
код, отсалбны бӧрӧкольч- 
чысь велодчысьяслы. 


Сёйыштбм Да шойччыш- 
том ббрын пуксьб вӧчны 
гортса уджъяс. Урокъяс 
готовитом выло сылӧн му- 
вӧ 2—3 час, а мукбддырйи 
и 4 час. Кланя первой вӧ- 
чо письменной уджъяс, а 
сы бӧрын уствбй. Гортса 
уджъяс вӧчӧм ббрын лыд- 
дьб художественной лите- 
ратура. 

Некымын кыв Кланя зве- 
нолӧн удж йылысь. Сійӧ 
звеноын 9 пионер. Сылбн 
звено, кыдзи и кольбм во- 
ын, являйтчо медбуръяс- 
ысь дтибн. Звеноын 5 пио 
нер велӧдчӧны сбмын „от- 


вожатой | Лично“ да „хорошо“ вылб, 


Зина Пантелеева велӧдчӧ!ни ӧти пионер оз имеит 


отличнӧя. Кланя Бурилова, 
Нина Туробова, Лерева, 
Лиханов, Микушев да 
Шумкова велӧдчӧны сбмын 
„отлично“ да „хорошо“ вы- 
лб. Тайб велӧдчысьясыс 
петкодлоны велӧдчӧмлысь 
образецъяс. 

Кланя Бурилова, звенье- 
вой вожатой, учкомса член, 
но сы выло видзодтог, сы- 
лбн быд четвертьын 2—3 


„плохо“ отметка. 


Он! Кланя Нина Туробо- 
вакод ӧтлаын гӧтӧвитчӧ 
испытаниеяс` кежлӧ. Найб 
составитісны расписавие 
кор да кутшӧм предметъяс 
кузя готбвитчыны. Заводи- 
тісны готбвитчыны геомет- 
рия, физика да роч кыв 
кузя. Матыса лунъясӧ за 
водитасны гӧтӧвитчыныЫ 
мукӧд предметъяс кузя. 


ЕВРОПАЫН ДА 


(Военной действиеяслбн дневник) 


"= БАЛКАНСКОЙ ФРОНТ 
ВЫЛЫН медся активной 
военной действиеяс мунісны 
Югославияын. Итальянецъ- 
яс, индыссьб итальянской 
командованиелон сводкаын, 
босьтісны Книн кар (ры- 
тыввыв Югославия) да во- 
ӧдчисны Шибеник портбдз. 
Итальянской военно:мор- 
скӧй флотлбн да пехота- 
лӧн частьяс босьтісны діяс 
Цара гӧгӧрын. Германо- 
итальянской авиация бом- 
бардируйтіс югославскӧй 
войскалысь чукӧр Босна ю 
нижней течениелон доли: 
наын да Сава да Дрина 
юяс костса районын. 
„НБю-Иорк Таймс“ га- 
зетлӧн афинскӧй коррес- 
пондент юбртӧ, мый юго- 
славской дивизия веніс 
моторизованной германской 
войскалысь Тополсявь лун- 
вылдӧ наступайтбм. Кор- 
реслондент сідзжӧ пасйӧ, 
мый ӧти югославской ди- 
визия водзб водзсасьб гер- 
манской войскакӧд Бел- 
град районын. 
Фронтлбн греческой 
участок вылын мунісны 
упорнӧй бойяс танковӧй 
соединениеяс костын Пто- 
лемес районын (рытыв- 
ВЫВ Македония). Вой- 
выв  Грецияын, пасйыс- 
сьб германской сводкаын, 
моторизованной частьяс, 
лунвылб мунӧмӧн, босьтіс- 
ны Птолемес да Козани. 
Мукӧд частьяс наступай- 
тӧны Салоникисянь лунвыв 
направлевиеын, Греческой 
сводка серти, германскӧй 
войска мунбны Клисура— 
Козани—Сиатиста направ- 
лениеын. Рейтер агентство, 
греческой военной · минис- 
терстволӧн коммюнике вы- 
ло ыстысьбмон, утверж- 
дайто, мый немецъяслы 
эз удайтчы орӧдны греко: 
английскӧй войскалысь 
выль линия. Овія кадӧ гре- 
ческӧй да английскӧй вой- 
ска занимайтдны ён пози: 
цияяс, кодъяс мунӧны Ад: 
риатическӧйсявь Эгейскӧй 
моребдз. Сійб позицияясыс 
расположитчомадсь районъ 
ясын, кон! оз вермы лоны 
применитбома механизиро- 
ванной войскалысь молние- 


предметысь „хорошо“, а носной наступательной так- 
мукбдсьыс „отлично“ от- М. АМПЛЕЕВА. |Тика. Греческой газета 
метка. Клавя добро- ' Сыктывкар. „Мессаже д“ Атен“ тӧдчӧ- 

дӧ, мый албанскӧй да ма- 
кедонской фронтъяс вы- 
лын артмӧ благоприятной 
положение греческбй вой- 
скалы. Македонияысь да 
Фракияысь юбртӧмъяс 
серти, водзо гижб „Мес- 
саже д “Атен“, греческой 
пехота авглийскӧйкӧд ӧт- 
лаыв петкӧдліс ассьыс вы: 
лын качествояс. „Пройа“ 
газет кывъяс серти, оборо- 
налон греческой линия 
представляйтб аснас Иони: 
ческой морелӧн берегъяс- 
сянь Олимп пыр Салоник- 
скӧй заливӧдз орлытӧм ук- 
репленнбй преграда. 

АЛБАНИЯЫН греческой 
войска вешйисны выль 
оборонительной линия вы- 
лб. Итальянской войска, 
юбртсь) итальянской ко- 
мандованиелон сводкаын, 
пырисны Корчаб (неылын 
албано-греческӧй граница: 
сянь). 

Гермавскӧй войскабн 
лунвыв Югославия займи- 
том результатын, висьтав- 
сьб греческой сводкаын, 
германской частьяслы вбл! 
восьтома подход войвыв 
Албанияын греческой ар- 
миялбн флангъяс да тыл 
дінӧ. Такбд йЙитбдын так- 
тическӧй соображениеяс 
серти, вӧлі сетӧма Корча 
райовысь бӧрыньтчӧм да 
сійӧс эвакуируйтӧм йылысь 
распоряжение.. 

Войвыв Албанияын юго- 
славскӧй войска предпри- 
мит!сны местной атакаяс 
Скутариысь войвыв район- 
ый. 

Апрель 14 лунлы паныда 
войын германской само: 


лётъяс бара уськбдчыл!свы | 


Мальта вылф. 


ж ж ж 


АНГЛО - ГЕРМАНСКОЙ 
ФРОНТ ВЫЛЫН пасйыс- 
сьб воюйтысь сторонаясса 
авиациялӧн неыджыд ак- 
тивность. Апрель 15 лунлы 
паныда войын, юбртсьб гер- 
манской командованиелӧн 
сводкаын, германской само- 
лётъяс уськӧдчылісны лун- 
выв Англияын дя Шотлан- 
дияын аэродромъяс да пор- 
товӧй сооружениеяс вылӧ. 

Рейтер агентство пере- 
дайтӧ, мый апрель 12 лунӧ 
норвежской военной ко- 
рабль уськӧдчыліс войвыв 


комната № З,редакция газеты «Коми Комсомолец». 

АФРИНАЫН ВОЙНА 


Норвегияын портъясысь 
бти вылд. Апрель 14 лунб 
английской бомбардировоч- 
ной авиациялон соедине- 
ниеяс уськӧдчылісны объ- 
ектъяс выло, кодъяс нахо: 
дитчӧны Германия террито- 
рия вылын, а сідзжӧ Гер- 
маниябн оккупируйтӧм 
странаясса объектъяс выло. 

Английскӧй военно-воз- 
душной вынъяслон гырысь 
соединениеяс апрель 15 
лунлы паныда войын выль- 
ысь уськӧдчылісны Брест- 
ын (Франция) военно-мор- 
ской база вылӧ, кбн! дзеб- 
сисны германской линкоръ- 
яс „Шарнгорст“ да „Гней- 
зенау“. 

ж ЕЯ ж 

ВОЙВЫВ АФРИКАЫН 
военной операцияяс пась- 
калӧны ливийско -египет- 
ской граница вылын, Сол- 
лум  райовын. Юнайтед 
Пресс агентстволӧн ` лон- 
донскӧй корреспондент ут- 
верждайтӧ, мый Ближней 
Востокын английской воо- 
руженной вынъясӧн коман- 
дуйтысь генерал Уэйвелл 
сетіс приказ английской 
войскалы, кодъяс опери- 
руйтбны Египетын, бӧрыньт- 
чыны Мерса— Матрухӧдз 
(Сиди — Барранисявь асыв- 
вылын). Сійӧ жӧ коррес- 
пондент юбӧртӧ, мый Еги- 
петб пырысь германской 
войска радъясын лыддьыс- 
сьб 18-сянь 20 сюрс морт- 
бдз да 1.400 танк. 

АСЫВВЫВ АФРИКАЫН 
ниндм существеннӧйыс эз 


ло. Южно-африканской 
авиациялбн самолётъяс, 
висьтавсьд английской 
сводкаын, уськӧдчылісны 


Комбольчеын аэродром вы- 
лб. 
Апрель 15 лун. (ТАСС). 


Веськбдбм 

Миян 46 номера газетын 
„Коми АССР-са Просвеще- 
ние кузя Народной Комис- 
сариат да Коми АССР-са 
Автомобильной транспорт 
кузя Управление удж йы- 
лысь“ Указлысь 13 строка 
коло лыддьыны татшбм 
редакцияыв: „..да Автомо- 
бильной транспорт. кузя 
Управлевиеса“... да водзб, 
кыдзи гиждма. 

